Vyšná Polianka

Vyšná Polianka je obec na Slovensku v okrese Bardejov.

Polohopis 
Obec leží v pod hlavným hrebeňom Nízkych Beskýd. Obec je dostupná z okresného mesta Bardejov po ceste číslo 77, v obci Nižná Polianka je potrebné odbočiť smerom na Ondavku a pokračovať po ceste 3520. Respektíve z Bardejova po ceste 77, kde v Obci Zborov odbočíte vľavo a budete pokračovať po ceste číslo 545 smerom k hraničnému prechodu. V obci Becherov je potrebné potom pokračovať po ceste číslo 3520 smerom na Ondavku. Úsek cesty z Becherova do Ondavky je počas zimných mesiacov neudržiavaný.

Dejiny 
Prvá písomná zmienka o obci je z roku 1572, ale šoltýs tu založil sídlisko už okolo roku 1550. Bola majetkom feudálneho panstva Makovica. V roku 1600 sídlisko pozostávalo z 8 poddanských domov. V roku 1715 až 1720 tu postupne hospodárilo 10 až 6 poddanských domácností, v roku 1828 bolo v obci 42 domov a 335 obyvateľov, v roku 1900 mala 165 a v roku 1970 141 obyvateľov.

Kultúra a zaujímavosti

Pamiatky 
V obci sa nachádza drevená gréckokatolícka cerkva a pravoslávna cerkva (kostol bol postavený v roku 1919 na mieste a z materiálu kostola z roku 1810) a cintorín z prvej svetovej vojny. Boje z prvej svetovej vojny sa v obci odohrali na prelome rokov 1914 – 1915.

Osobnosti 
  Andrej Serafín - architekt, pôsobiaci v Stephan Braunfels Architekten v Berlíne
 Pavol Olejarník - prekladateľ nemeckého, talianskeho a ukrajinského jazyka, tiež prekladateľ internetových stránok, open source softwaru a desktopového prostredia LXQt do slovenského jazyka

Referencie

Iné projekty

Externé odkazy 
 
 Gréckokatolícky drevený chrám svätej Paraskievy

 
Obce okresu Bardejov
Rusínske obce okresu Bardejov